****

 **„GO to FRAnce for new competencies- GO2FRA“**

**09.-24.03.2019. /Toulouse, Albi, Lourdes/**

Predmet: Poziv na dostavu prijava za sudjelovanje

Slijedom odobrenog projekta pozivamo učenike koji **uče francuski jezik**, obrazuju se za:

**kuhare, konobare i slastičare**

da se prijave za sudjelovanje u projektu - stručna praksa u trajanju od 2 tjedna u Francuskoj.

Za prijavu je potrebno popuniti prijavni obrazac te motivacijsko pismo (u prilogu poziva) i dostaviti na e-mail: utuzagreb@gmail.com ili osobno u tajništvo škole.

Prijave se zaprimaju do **20. studenog 2018. Godine.**

**Kriteriji za odabir sudionika su:**

-motiviranost za stjecanje novih znanja i iskustava u inozemstvu (motivacijsko pismo i osobni razgovor s komisijom za odabir)

- dosadašnji uspjeh u obrazovanju

- vladanje (obavezno uzorno bez izrečenih mjera)

- broj neopravdanih sati izostajanja s nastave

- kreativnost u pripremanju jela, slastica, posluživanju - sudjelovanje na natjecanjima te ostvareni plasman

- procjena nastavnika praktične nastave koji prati učenikov rad u školskom restoranu i u licenciranim restoranima

- suradnja s roditeljima

- sudjelovanje učenika u drugim aktivnostima kojima se naša škola prezentira u zemlji i inozemstvu

 - učenici s manje mogućnosti koji se nalaze u težim ekonomsko socijalnim uvjetima za učenje i rad (stanovanje u domu, niska primanja roditelja ili nezaposlenost i dr. - dokazi)

Komisija za odabir će odrediti načine bodovanja te objaviti rang listu koja će biti dostupna na uvid te će u roku od 7 dana od objave rezultata moći uložiti pismenu žalbu.

Najbolje ocijenjeni učenici bit će odabrani za sudjelovanje, uz svako zanimanje po 1 učenik rezerve ako dođe do bolesti ili neke druge vrste spriječenosti. S roditeljima/starateljima odabranih učenika održat će se roditeljski sastanak kako bismo ih upoznali koja su očekivanja od projekta i sudjelovanja njihove djece u projektu te da će se pratiti njihov rad sve do samog polaska.

Odabrani učenici obvezni su pohađati pripreme koje će organizirati škola (stručne, pedagoške, kulturološke i jezične) tijekom kojih će se pratiti zalaganje i ostvareni rezultati. Ukoliko dođe do nekih značajnijih promjena u kriterijima po kojima smo ih odabrali da će biti zamijenjeni. Nastavnike u pratnji odabrat će nastavničko vijeće, prednost nastavnici struka.